Arvo Lukner
Arvo Lukner (9. august 1938 – 9. jaanuar 2015 Tallinn) oli eesti poksija. Tema treener oli Martin Linnamägi. Ta oli I keskkaalus (kuni 71 kg) kahekordne Eesti NSV meister aastatel 1961–1962. Ta sai 1957. aasta Eesti NSV meistrivõistlustel I kergekeskkaalus (kuni 63,5 kg) 2. koha. Lukner osales aastatel 1960–1962 kolm korda Eesti NSV–Soome sõpruskohtumistel. Ta võitis oma kohtumise 1960. aastal ning kaotas oma kohtumise 1961. aastal ja 1962. aastal.